Vardzija

Vardzija () – senovinis uolų vienuolynas Gruzijoje, Samcchės-Džavachetijos krašte, kalnuose, prie Kuros aukštupio.

Vardzijos vietovė gyventa nuo seno, čia rasta Trialečio kultūros požymių. Krikščionių uolų būstai šiame krašte randami nuo VI a. Vardzijos urvų kompleksas sukurtas XII–XIII a.: kelių šimtų metrų ilgio tufo skardyje įrengta ~300–600 gyvenamųjų, religinių ir ūkinių kambarių. 1186 m. buvo išskaptuota Šv. Mergelės Marijos Ėmimo į Dangų bažnyčia, įrengta vandens tiekimo sistema. 1283 m. Vardziją nuniokojo žemės drebėjimas. 1578 m. kraštą užėmus osmanams, vienuoliai buvo priversti vienuolyną apleisti.

Išlikę Vardzijos XII a. būstai, XI a. koplyčia, Šv. Mergelės Marijos Ėmimo į Dangų bažnyčia, freskos, vynininkystės, duonos gamybos reikmenys. 1983 m. Vardzija paskelbta muziejumi.

 Šaltiniai 

Kategorija:Gruzijos stačiatikių vienuolynai